सूरजै दे पुच्छने पर डाक्टर साह्‌ब नै सारी गल्ल सनाई। उनें सनाया जे उने खबारै च बी दित्ते दा ऐ जे ‘जो कोई बी अपना गुर्दा देना चाह् उसी मूंह मंगे पैसे दित्ते जाङन।’ ‘मुल्लें की लैना ऐ गुर्दा ? रेशू ठीक होई जा तां होर मिगी केह् लोड़दा। अऊं देङ इसी अपना गुर्दा। तुस मासा फिकर नी करो।’ सूरजै दा इन्ना गलाना हा जे डाक्टर साह्‌ब सूरजै ई जफ्फी पाइयै रोई पे। खरै उनेईं सच्चे हिरखै दा सबूत थ्होई गेआ हा। ओह् अपने आपै ई ध्रिगलानत आक्खै दे हे जे ओह् इस हद्‌दे तगर प्यार करने आह्‌लें गी नखेड़न लगे हे। उनेईं सूरजै सामनै अपना आप ग्रिठ-मिठा सेही होन लगा। उंदे मनै च सूरजै गित्तै हिरख ते आदर बधी गेआ हा। ओह् सोच्चन लगे जे सूरज ठीक ग आखदा हा जे इज्जत ते समझदारी गरीबै कोल बी होई सकदी ऐ।